Up-266/99
Natisni
Opravilna št.:
Up-266/99
Datum odločitve:
15. 12. 1999
ECLI:
ECLI:SI:USRS:1999:Up.266.99
Akt:
Ustavna pritožba A. A.
Izrek:
Ustavna pritožba A. A. se zavrže.
Evidenčni stavek:
Ker pritožnik kljub pozivu svoje vloge ni dopolnil, vloga pa je tako pomanjkljiva, da je ni mogoče preizkusiti, jo je Ustavno sodišče zavrglo.
Geslo:
Nepopolna vloga in njena nedopolnitev v postavljenem roku.
Pravna podlaga:
Zakon o Ustavnem sodišču (ZUstS), 51., 52., 53., 54., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 10. 1999
Vrsta odločitve:
sklep
Vrsta rešitve:
zavrženje
Dokument:
US19828
Up-266/99
15.12.1999
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 15. decembra 1999
s k l e n i l o:
Ustavna pritožba A. A. se zavrže.
O b r a z l o ž i t e v
1. Okrožno sodišče v Celju je dne 15. 10. 1999 Ustavnemu sodišču posredovalo ustavno pritožbo pritožnika "zoper sklepe in postopek pod opr. št. K 205/99" in vlogi priložilo kopijo celotnega spisa. Pritožnik predlaga obravnavo pred odločitvijo Vrhovnega sodišča, ustavno pritožbo in predlog za izjemno obravnavo pa obrazloži z navedbo, da "sodišče ni uporabilo omilitvenih določb XVII. poglavja Zakona o kazenskem postopku (Uradni list RS, št. 63/94, 72/98 in 6/99 - ZKP), s katerimi bi prav tako preprečili nadaljnja kazniva dejanja in zagotovili korekten postopek".
2. Po prvem odstavku 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži zoper posamične akte državnih organov, organov lokalne skupnosti ali nosilcev javnih pooblastil. Vloži se lahko šele, ko so izčrpana vsa pravna sredstva (prvi odstavek 51. člena ZUstS) in sicer v 60 dneh od dneva vročitve posamičnega akta, zoper katerega je mogoča ustavna pritožba (prvi odstavek 52. člena ZUstS). V ustavni pritožbi je treba po določbi 53. člena ZUstS navesti posamični akt, ki se spodbija, dejstva, ki pritožbo utemeljujejo, ter domnevno kršene človekove pravice in temeljne svoboščine. Ustavni pritožbi mora biti priložena kopija posamičnega akta, ki se spodbija, ter ustrezne listine, na katere pritožnik opira svojo pritožbo.
3. Pritožnikova vloga je bila tako pomanjkljiva, da je ni bilo mogoče preizkusiti. Zato je Ustavno sodišče na podlagi drugega odstavka 54. člena ZUstS pritožnika dne 25. 11. 1999 pozvalo, naj jo v roku 8 dni dopolni z navedbo podatkov in predložitvijo listin, kot jih zahteva 53. člen ZUstS. Opozorilo ga je tudi na posledice, če vloge v postavljenem roku ne bo dopolnil.
4. Pritožnik je poziv Ustavnega sodišča prejel dne 30. 11. 1999, vendar vloge v določenem roku ni dopolnil. Pritožnik namreč ni konkretno navedel niti zoper katere sodne odločbe vlaga ustavno pritožbo niti katere človekove pravice naj bi mu bile z njimi kršene, pravtako ni navedel dejstev, ki bi utemeljevala ustavno pritožbo in še posebej predlog za njeno izjemno obravnavo pred izčrpanjem pravnih sredstev.
5. Ker pritožnik vloge kljub pozivu Ustavnega sodišča ni dopolnil v skladu z zahtevami ZUstS, je bilo treba ustavno pritožbo zavreči.
6. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk